3. МОДЕЛ УГОВОРА
О НАБАВЦИ ДОБАРА НА КОЈЕ СЕ ЗАКОН НЕ ПРИМЕЊУЈЕ
- ГОРИВО ЗА СЛУЖБЕНА ВОЗИЛА -
РЕДНИ БРОЈ НАБАВКЕ: 40-29/2026




Закључен између:
                                  

1. Универзитета у Новом Саду, Научног института за прехрамбене технологије у Новом Саду, са седиштем у Новом Саду, ул. Булевар цара Лазара бр. 1, м. бр: 08865485, ПИБ: 104743019, ЈБКЈС: 81187, кога заступа директор др Милош Пелић,  (у даљем тексту: Наручилац) и



2. ПОНУЂАЧ __________________________________________________________________________
                                                                                           (понуђач уписује пуно или скраћено пословно име из АПР)
са седиштем у ___________________, ул.  _____________________________________ бр. _____, ПИБ ________________, матични број ________________, текући рачун број _________________________ код пословне банке ________________________________, кога заступа _________________________________________ (у даљем тексту: Добављач).
                          (навести функцију, име и презиме)

	Уговорне стране сагласно констатују:

· [bookmark: _GoBack]Да је Наручилац, на основу Закона о јавним набавкама („Службени гласник РС”, број 91/19 и 92/23) и подзаконских аката којима се уређује поступак јавних набавки, спровео набавку добара на коју се Закон не примењује – Гориво за службена возила, редни број набавке: 40-29/2026.

· Да је Добављач доставио понуду дел. број: _________, код Наручиоца заведену од ____________. године која у потпуности одговара спецификацији из конкурсне документације.

Члан 1.
Реализација ове набавке не подлеже Закону о јавним набавкама на основу члана 27. став 1. тачка 1, којим је прописано да сe нa набавке истоврсних добара или услуга чија је процењена вредност испод 1.000.000,00 динара на годишњем нивоу нe примењују одредбе Закона о јавним набавкама.

Члан 2.
Предмет овог Уговора је набавка добара – Гориво за службена возила, (у даљем тексту: Добра), у свему у складу са обрасцем понуде и техничком спецификацијом коју је за потребе набавке добара дефинисао Наручилац и обрасцем понуде коју је доставио Добављач, а који се налазе у прилогу овог уговора и представљају његов саставни део. 

Члан 3.
Уговорне стране утврђују да укупна вредност добара из члана 1. овог уговора  износи 700.000,00  динара без ПДВ-а, односно 840.000,00 динара са ПДВ-ом. Уговорена вредност је фиксна током извршења уговора и неће подлегати променама ни из каквог разлога.

Члан 4.
Уговорне стране су сагласне да Наручилац изврши плаћање за испоручена добра у року од 45 дана од дана пријема исправно сачињеног рачуна за испоручена добра, налогом за плаћање у корист пословног рачуна Добављача. Рачун мора бити регистрован у систему електронских фактура (СЕФ-у) и у централном регистру фактура (ЦРФ).

Рачун из става 1, овог члана треба да гласи на:
Универзитет у Новом Саду, 
Научни институт за прехрамбене технологије у Новом Саду
		Булевар цара Лазара бр. 1, 
		НОВИ САД,
		ПИБ: 104743019, 
	са напоменом: у складу са бројем уговора (приликом фактурисања, Изабрани понуђач уноси на фактуру број уговора). 
Плаћање ће се вршити из средстава обезбеђених финансијским планом Наручиоца за 2026. годину за ове намене.
Обавезе које по овом уговору доспевају у 2027. Години, биће измирене из средстава обезбеђених финансијским планом Наручиоца за 2027. годину за ове намене.

Члан 5. 
Куповина добара која су предмет овог уговора се евидентира помоћу картице / картица које добављач издаје наручиоцу. 
Картица / картице се издају на име евидетнирања купопродајних трансакција нафтних деривата и осталих добара према спецификацији из понуде. 
Добављач издаје картице Наручиоцу након потписивања уговора сагласно Захтеву и Спецификацији возила за издавање картица. Картице које добављач изда наручиоцу се не наплаћују.
Уговорне стране су дужне да изврше примопредају картица, о чему се саставља Записник који потписују овлашћени представници обе уговорне стране.. 
Наручилац се обавезује да картице чува са дужном пажњом да не би дошло до злоупотребе или губитка. Наручилац се обавезује да у случају губитка, крађе, или уништења картице, о томе обавести Добављача у писаној форми.
Добављач се обавезује да по пријему обавештења о губитку, крађи, или уништењу картице, исту утврди неважећом.
У случају раскида-непродужавања уговора, Наручилац је дужан да картице врати Добављачу.

Члан 6.
	Добављач гарантује квалитет испоручене робе одређен Правилником о техничким и другим захтевима за течна горива нафтног порекла (Сл. гласник РС бр. 106/16).
	Наручилац има право на рекламацију квалитета и количине испоручене робе, у ком случају је дужан да уложи приговор без одлагања, одмах приликом преузимања/ пријема робе, а у случају приговора на квалитет у року од 24 часа од сазнања за недостатак.
	У случају приговора на количину робе, Наручилац одмах обавештава Добављача, који је дужан да упути Комисију за решавање рекламација, која ће на лицу места утврдити чињенично стање и о томе сачинити заједнички записник.
	У случају приговора на квалитет робе, Наручилац одмах обавештава Добављача, који упућује стручно лице ради узорковања робе која се даје на анализу.
	Уколико Наручилац не поступи у складу са ставовима 2. 3 и 4 овог члана, његова рекламација се неће разматрати.
	Наручилац и Добављач су сагласни да до момента окончања рекламационог поступка свака страна сноси своје трошкове настале у складу са овим чланом.
	Уколико се утврди да рекламација није основана, трошкове поступка рекламације сноси Наручилац.

Члан 7.
Уговор се закључује на годину дана и ступа на снагу даном потписивања овлашћених лица обе уговорне стране. Уговор је на снази до утрошка средстава или до истека, у зависности шта пре наступи.
	Уговор се може раскинути једнострано изјавом у писаној форми која се доставља другој уговорној страни која ступа на снагу даном достављања изјаве било путем поште, било електронским путем или споразумно, уз сагласност обе уговорне стране.
	

Члан 8.
	Уговор се раскида изјавом у писаној форми која се доставља другој уговорној страни и са отказним роком од 15 (петнаест) дана од дана достављања изјаве.
	Наручилац има право да једнострано откаже уговор у свако доба и без отказног рока, ако Добављач не извршава обавезе на уговорени начин и у уговореним роковима, о чему у писаној форми обавештава Добављача.

Члан 9.
	За све што овим уговором није посебно утврђено примењују се одредбе Закона о облигационим односима и других прописа који регулишу ову материју.
	
Члан 10.
	Све евентуалне спорове уговорне стране ће решавати споразумно. Уколико до споразума не дође, уговара се надлежност стварно надлежног суда у Новом Саду.

Члан 11.
	Овај уговор је сачињен у 4 (четири) једнака примерака од којих 3 (три) примерка задржава Наручилац, а 1 (један) примерка Добављач.





	ЗА НАРУЧИОЦА
Научни институт за прехрамбене технологије
	
	ЗА ДОБАВЉАЧА
(назив и седиште)

	

	
	


	др Милош Пелић, 
директор Института
	
	(име и презиме одговорног лица)



